بمت "تاخیل سازیشی"نین قارشی‌سینداکی بوتون مانعه‌لری آرا‌دان قال‌دیرماق ایمکانی‌نین اولمادیغینی بیلدیریب.
بمت-نین سؤزچوسو استفان دوجاریک گونده‌لیک مطبوعات کنفرانسیندا روسیانین قارا دنیز تاخیل دهلیزی سازیشینی و بمت ایله آنلاشما سندینی لغو ائتمه‌سی ایله باغلی ژورنالیست‌لرین سوال‌لارینی جاوابلاندیریب.
روسیانین بمت-یه گؤندردیگی سندده راضیلاشمایا "سون قویولدوغو" ایفاده‌سی‌نین ده یئر آلدیغینی قئید ائدن دوجاریک سون گمی‌نین آرتیق ایستانبول‌داکی بیرگه کووردیناسیون مرکزینده یوخلانیلدیغینی و مرکزده‌کی بمت پرسنلی‌نین ایندی‌لیک اورادا قالماغا داوام ائدجگینی بیلدیریب.
دوجاریک باشقا اؤلکه‌لرین گمی گؤندرمک ایستمه‌سی احتیمالی قارشی‌سیندا ایسه"بمت قارا دنیزه نظارت ائتمیر" ایفاده‌سینی ایشلدیب.
سؤزچو روسیانین "مانع لرین آرا‌دان قالدیریلماسی" طلبی باره‌ده ایسه دئییب کی، بمت بیر چوخ آددیم‌لار آتدی و طرفداش‌لاری ایله دانیشیق‌لار آپاردی. بیزیم بوتون مانعه‌لری آرا‌دان قالدیرماغا ایمکانیمیز یوخ‌دور.
بمت-نین روسیا و اوکراینانین ارزاق و تاخیل محصول‌لاری‌نین بازارا چیخماسی اوچون ایستنیلن سعی گؤسترمه‌یه داوام ائدجگینی وورغولایان سؤزچوسو دوجاریک دئییب:
"جمهور باشقانی رجب طیب اردوغان و تورکیه بو سعی‌لرین کریتیک بیر حیسه‌سی‌دیر. ایندییه قدر گؤستردیک‌لری سعی‌لره گؤره میننتداریق".
